  Виталий Пронин В. Невоструев озьы ик пусйиз: тужгес азинлыко студентъёслы висъяське Кун Кенешлэн премиез.Кун Кенешлэн Тӧроез В. Невоструев 1-тӥ сентябре вуылӥз Ижысь гурт хозяйствоя кун академие.Парламентлэн кивал-тӥсез оскытӥз: гуртысь егит специалистъёслы азьланьын юрттэт бадӟымгес луоз.- Гурт хозяйствоосы лыктӥсь егитъёслы али но коньдонэн пичияк юрттэт вань, - вераз В. Невоструев. - Но со тырмыт ӧвӧл, солэсь быдӟалазэ будэтоно. Соин ик, элькун бюджетэз 2017-тӥ арлы юнматыку, ми, Кун Кенешысь депутатъёс, таӵе ӵектонэн потом.В. Невоструев озьы ик пусйиз: тужгес азинлыко студентъёслы висъяське Кун Кенешлэн премиез. Кин сое басьтоз туэ - ӝоген тодмо луоз, конкурс йылпумъяське ни. Озьы 20 студентъёс 11 сюрс 500 манетэн шумпоттэмын луозы.Студентъёсты Тодон-валан нуналэн ӟечкыласа, В. Невоструев кузьмаз тупъёс. Дышетсконын  но, спортын но азинсконъёс сӥзиз.- Таза улонлы, спортлы милям вузамы бадӟым саклык висъяське, - пусйиз ИжГСХА-лэн ректорез        А. Любимов. - Дорамы, кылсярысь, кыдаз Олимпийской шудонъёслэн призёрзы Дмитрий Япаров. Туэ со утёз кандидат диссертацизэ."Удмурт дунне" Теги: Егитъёс  